Na podlagi 29. člena Zakona o lokalni samoupravi (ZLS-UPB2, Uradni list RS, št. 94/07 s spremembami in dopolnitvami), 16. člena Statuta Občine Bovec (Uradni list RS, št. 72/06, 89/10 in 75/17), 2. odstavka 20. člena Pravilnika o sofinanciranju dejavnosti na področju turizma in prireditev v Občini Bovec (Uradni list RS, št. 46/18 in 53/18) ter 23. člena Pravilnika o dodeljevanju pomoči za ohranjanje in spodbujanje razvoja kmetijstva, čebelarstva in podeželja v Občini Bovec (Uradni list RS, št. \_\_\_), v skladu z Uredbo Komisije (EU) št. 2023/2831 (Uradni list EU L, 2023/2831, 15.12.2023) je Občinski svet Občine Bovec na \_\_. redni seji dne \_\_\_\_\_\_\_\_ sprejel

**P R A V I L N I K   
o spremembah in dopolnitvah Pravilnika o finančnih intervencijah za ohranjanje in razvoj malega gospodarstva in turizma ter vzpodbujanje projektov inovacij v Občini Bovec**

**1. člen**

Spremeni se uvod Pravilnika o finančnih intervencijah za ohranjanje in razvoj malega gospodarstva in turizma ter vzpodbujanje projektov inovacij v Občini Bovec (PMGTOB-1, Uradni list RS, št. 48/09, 38/12, 2/13, 43/14, 53/13 in 37/15), ki nadomesti pravno podlago pravilnika - Uredbo Komisije (EU) št. 1407/2013 z dne 18.12.2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352, 24.12.2013) z novo pravno podlago – Uredbo Komisije (EU) št. 2023/2831 z dne 13.12.2023 o uporabi členov 107 in 108 Pogodbe o delovanju Evropske unije pri pomoči de minimis (UL L 2023/2831, 15.12.2023). Ostale pravne podlage ostanejo v veljavi.

**2. člen**

Spremeni se 6. člen Pravilnika tako, da upošteva vse uzakonjene spremembe, ki s 1.1.2024 veljajo na področju dodeljevanja državne pomoči po pravilu de minimis, in se po novem glasi:

»Finančne intervencije se lahko izvaja, če te predstavljajo spodbudo za izvedbo nameravanega projekta oziroma so zanj nujno potrebna.

Finančne intervencije se dodeljujejo po pravilu »de minimis«, kar pomeni, da skupna vsota, ki jo je predlagatelj oziroma enotno podjetje prejelo v obdobju preteklih treh let po tern pravilu, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije, n sme presegati 300.000 EUR, sicer se šteje, da ni upravičeno do pomoči. Obdobje treh let se šteje do roka za vložitev vloge za intervencijo. Izjava o neizplačani pomoči oziroma višini izplačane pomoči po pravilu »de minimis« za obdobje preteklih treh let je obvezna priloga vsaki vlogi.

Pri dodeljevanju pomoči de minimis se upošteva vse spremembe, ki so bile podane z Uredbo Komisije (EU) št. 2023/2831 z dne 13.12.2023 o uporabi členov 107 in 108 Pogodbe o delovanju Evropske unije pri pomoči de minimis, ki je bila objavljena v Uradnem listu EU L 2023/2831, 15.12.2023 (upravičenost sektorjev, uporaba pojma enotno podjetje, upoštevanje kumulacije pomoči, obveza pridobitve pisne izjave o dodeljenih pomočeh s strani prejemnika, obveza pisnega obveščanja prejemnika s strani dajalca pomoči, obvezna hramba dokumentacije, obvezno spoštovanje dodatnih pogojev in druge spremembe, ki vplivajo na dodelitev).

Prednost pri dodeljevanju finančnih sredstev imajo prosilci, ki še niso prejeli sredstev za namene iz tega pravilnika.«

**3. člen**

Spremeni se Priloga I tega pravilnika, ki povzema pogoje dodeljevanja de minimis pomoči do 31.12.2023, in sicer tako, da se jo v celoti nadomesti z novo Prilogo I, ki povzema pogoje dodeljevanja de minimis pomoči od 1.1.2024 naprej.

**4. člen**

V skladu z 2. odstavkom 20. člena Pravilnika o sofinanciranju dejavnosti na področju turizma in prireditev v Občini Bovec (Uradni list RS, št. 46/18 in 53/18, ki samostojno ureja sofinanciranje delovanja, projektov in prireditev turističnih društev ter društev, ki delujejo na področju spodbujanja in ohranjanja snovne in nesnovne naravne in kulturne dediščine v povezavi s turizmom, je z njegovo uveljavitvijo prenehal veljati Ukrep 3.3 Sofinanciranje programov turističnih društev, ki je del Pravilnika o finančnih intervencijah za ohranjanje in razvoj malega gospodarstva in turizma ter vzpodbujanje projektov inovacij v Občini Bovec (Uradni list RS, št. 48/09, 38/12, 2/13, 43/14, 53/14 in 37/15), zato se v tem pravilniku ukrep 3.3 Sofinanciranje programov turističnih društev črta.

**5. člen**

Glede na to, da Pravilnik o dodeljevanju pomoči za ohranjanje in spodbujanje razvoja kmetijstva, čebelarstva in podeželja v Občini Bovec (Uradni list RS, št. \_\_\_) v okviru poglavja IV v svojem 23. členu uvaja samostojen ukrep z naslovom Pomoč za naložbe za opravljanje dopolnilnih dejavnosti na kmetiji, ki v svoji vsebini pomeni dodeljevanje državnih pomoči po pravilu de minimis za nosilce dopolnilnih dejavnosti na kmetiji, se v Pravilniku o finančnih intervencijah za ohranjanje in razvoj malega gospodarstva in turizma ter vzpodbujanje projektov inovacij v Občini Bovec spremeni 1. odstavek 4. člena, ki kot upravičence do dodelitve državne pomoči določa tudi registrirane nosilce dopolnilnih dejavnosti na kmetijah tako, da se črta njegova peta alinea, ki se glasi: »- registrirani nosilci dopolnilnih dejavnosti na kmetiji.«.

**6. člen**

Ta pravilnik začne veljati naslednji dan po objavi v Uradnem listu Republike Slovenije.

Št. \_\_\_\_\_\_\_\_\_\_

Bovec, dne \_\_\_\_\_\_\_\_\_\_\_

Župan   
Občine Bovec   
Valter Mlekuž l.r.

**Priloga I**

**Pomoč se dodeljuje v skladu z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L, 2023/2831, 15.12.2023)**

→ do de minimis pomoči niso upravičena podjetja iz **sektorjev**:

o primarne proizvodnje ribiških proizvodov in proizvodov iz akvakulture, opredeljene v členu 5, točki (a) in (b), Uredbe (EU) št. 1379/2013,

o predelave in trženje ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,

o primarne proizvodnje kmetijskih proizvodov iz seznama v Prilogi I k Pogodbe o delovanju Evropske unije,

o predelave in trženja kmetijskih proizvodov iz seznama v Prilogi I k Pogodbi v naslednjih primerih:

i. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,

ii. če je pomoč pogojena s tem, da se delno ali v celoti prenese na primarne proizvajalce

→ pomoč ne bo namenjena **izvozu** oz. z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

→ pomoč ne bo pogojena s **prednostno rabo domačih proizvodov** pred uvoženimi.

→ skupni znesek pomoči, dodeljen enotnemu podjetju ne bo presegel **300.000,00 EUR** v obdobju zadnjih treh let, ne glede na obliko ali namen pomoči, ki se dodeli enotnemu podjetju s strani države članice.

→ **»enotno podjetje«** pomeni vsa podjetja, ki so med seboj najmanj v enem od naslednjih razmerij:

(a) podjetje ima večino glasovalnih pravic delničarjev ali družbenikov drugega podjetja;

(b) podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;

(c) podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;

(d) podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) prvega pododstavka preko enega ali več drugih podjetij, prav tako veljajo za enotno podjetje.

→ se upošteva **kumulacija pomoči**:

o pomoč de minimis se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

o pomoč de minimis, dodeljena v skladu z Uredba Komisije (EU) št. 2023/2831, se lahko kumulira s pomočjo de minimis, dodeljeno v skladu z Uredbo Komisije (EU) št. 1408/2013 in (EU) št. 717/2014 do ustrezne zgornje meje iz člena 3(2) Uredbe Komisije (EU) št. 2023/2831.

o pomoč de minimis, dodeljena v skladu z Uredbo Komisije (EU) št. 2023/2831 se lahko kumulira s pomočjo de minimis, dodeljeno v skladu z Uredbo Komisije (EU) št. 2023/2832

→ bo dajalec pomoči od prejemnika pomoči pred dodelitvijo sredstev pridobil pisno izjavo o:

1. vseh drugih pomočeh de minimis, ki jih je podjetje prejelo na podlagi te ali drugih uredb de minimis v zadnjem triletnem obdobju.

2. drugih že prejetih (ali zaprošenih) pomočeh za iste upravičene stroške

in zagotovil, da z dodeljenim zneskom pomoči »de minimis«, ne bo presežena zgornja meja de minimis pomoči ter intenzivnosti pomoči po drugih predpisih.

→ da bo dajalec pomoči pisno **obvestil prejemnika**:

o da je pomoč dodeljena po pravilu »de minimis v skladu z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L, 2023/2831, 15.12.2023)

o o znesku de minimis pomoči.

→ bo dajalec pomoči hranil **evidence** o individualni pomoči de minimis 10 let od datuma dodelitve pomoči.

V primeru posojila, vlaganja kapitala in jamstva veljajo še dodatni pogoji:

→ De minimis pomoč se lahko dodeli v obliki **ugodnega posojila**, če:

o upravičenec ni v insolvenčnem postopku niti ne izpolnjuje v nacionalnem pravu določenih pogojev za uvedbo insolvenčnega postopka na predlog njegovih upnikov. V primeru večjih podjetij mora biti upravičenec v položaju, primerljivem kreditni oceni vsaj B-; **in**

o je posojilo zavarovano z zavarovanjem, ki pokriva vsaj 50 % posojila, in posojilo znaša bodisi 1.500.000 EUR za obdobje petih let bodisi 750.000 EUR za obdobje desetih let; če je posojilo nižje od teh zneskov ali je dodeljeno za manj kot pet oziroma deset let, se bruto ekvivalent tega posojila izračuna kot odgovarjajoči delež ustrezne zgornje meje; **ali**

o je višina pomoči (bruto ekvivalent nepovratnih sredstev) izračunana na podlagi referenčne obrestne mere, ki velja v času dodelitve.

→ De minimis pomoč se lahko dodeli v obliki **kapitalskih injekcij**, če skupni znesek injekcije javnega kapitala ne presega zgornje meje pomoči de minimis.

→ De minimis pomoč se lahko dodeli v obliki ukrepov za **financiranje tveganja** v obliki naložb lastniškega kapitala ali navideznega lastniškega kapitala, če kapital za enotno podjetje ne presega zgornje meje pomoči de minimis.

→ De minimis pomoč se lahko dodeli v obliki j**amstva**, če:

o upravičenec ni v insolvenčnem postopku niti ne izpolnjuje v nacionalnem pravu določenih pogojev za uvedbo insolvenčnega postopka na predlog njegovih upnikov. V primeru večjih podjetij mora biti upravičenec v položaju, primerljivem kreditni oceni vsaj B-; **in**

o jamstvo ne presega 80 % osnovnega posojila in bodisi jamstvo znaša 2.250.000 EUR za podjetja, ter traja pet let bodisi jamstvo znaša 1.125.000 EUR ter traja deset let; če je jamstvo nižje od teh zneskov in/ali traja manj kot pet oziroma deset let, se bruto ekvivalent tega posojila izračuna kot odgovarjajoči delež ustrezne zgornje meje; **ali**

o je višina pomoči (bruto ekvivalent nepovratnih sredstev) izračunana na podlagi premij varnega pristana iz obvestila Komisije.